เลือดและเหล็ก

เลือดและเหล็ก () คือชื่อที่ตั้งให้แก่สุนทรพจน์ของอ็อทโท ฟ็อน บิสมาร์ค เมื่อวันที่ 30 กันยายน ค.ศ. 1862 ในช่วงที่เขาดำรงตำแหน่งมุขมนตรีราชอาณาจักรปรัสเซีย ว่าด้วยการรวมชาติของดินแดนเยอรมัน คำนี้ยังมาจากวลีที่บิสมาร์คกล่าวใกล้ตอนท้ายของคำปราศรัย ซึ่งต่อมากลายเป็นหนึ่งในคำกล่าวที่เป็นที่รู้จักอย่างกว้างขวางที่สุดของเขา

ในเดือนกันยายน 1862 เมื่อสภาผู้แทนราษฎรปรัสเซียปฏิเสธการเพิ่มงบประมาณทางทหารตามการเสนอของพระเจ้าวิลเฮล์มที่ 1 พระองค์จึงแต่งตั้งบิสมาร์คเป็นมุขมนตรีและรัฐมนตรีว่าการต่างประเทศ ไม่กี่วันต่อมา บิสมาร์คได้ปรากฏตัวต่อหน้าคณะกรรมาธิการงบประมาณของสภาผู้แทนราษฎร และเน้นย้ำถึงความจำเป็นของการเตรียมกำลังทหารเพื่อแก้ “โจทย์ของเยอรมัน” เขาได้สรุปคำปราศรัยด้วยถ้อยแถลงดังนี้German History in Documents and Images: Excerpt from Bismarck's "Blood and Iron" Speech (1862):

"ลัทธิเสรีนิยมปรัสเซียหาได้อยู่ในสายตาของเยอรมนี หากแต่เป็นพลังของมันต่างหาก – ไบเอิร์น เวือร์ทเทมแบร์ค และบาเดิน ชอบบำรุงบำเรอลัทธิเสรีนิยม แต่นั่นแหละทำให้พวกเขาจะไม่มีวันได้รับบทนำแบบปรัสเซีย ปรัสเซียจะต้องรวบรวมกำลังและถนอมเอาไว้เพื่อจังหวะอันเหมาะสม ซึ่งเราเคยทำหลุดมือหลายหน อีกทั้งพรมแดนของปรัสเซียตามสนธิสัญญาเวียนนา ก็มิได้เอื้อให้เกิดความมั่นคงแห่งรัฐ โจทย์ข้อใหญ่แห่งกาลสมัยจะไม่ถูกตัดสินด้วยลมปากหรือมติของข้างมาก ซึ่งเคยผิดมหันต์มาแล้วในปี 1848 และ 1849 หากแต่ตัดสินด้วยเหล็กและเลือด"ข้อความต้นฉบับ: "Nicht auf Preußens Liberalismus sieht Deutschland, sondern auf seine Macht; Bayern, Württemberg, Baden mögen dem Liberalismus indulgieren, darum wird ihnen doch keiner Preußens Rolle anweisen; Preußen muß seine Kraft zusammenfassen und zusammenhalten auf den günstigen Augenblick, der schon einige Male verpaßt ist; Preußens Grenzen nach den Wiener Verträgen sind zu einem gesunden Staatsleben nicht günstig; nicht durch Reden oder Majoritätsbeschlüsse werden die großen Fragen der Zeit entschieden – das ist der große Fehler von 1848 und 1849 gewesen – sondern durch Eisen und Blut"

แม้ว่าบิสมาร์คเป็นนักการทูตที่ยอดเยี่ยม แต่คำว่า "เลือดและเหล็ก" กลับกลายเป็นคำพรรณนาที่นิยมใช้อธิบายนโยบายการต่างประเทศของเขา ส่วนหนึ่งเพราะเขาได้หันไปใช้สงครามเป็นบางครั้ง เพื่อผลักดันการรวมชาติเยอรมันและการขยายอำนาจในภาคพื้นทวีป สุนทรพจน์และนโยบายของเขานี้เองที่ทำให้ในเวลาต่อมาเขาได้รับฉายาว่า "นายกรัฐมนตรีเหล็ก"

อ้างอิง

หมวดหมู่:อ็อทโท ฟ็อน บิสมาร์ค
หมวดหมู่:สมาพันธรัฐเยอรมัน
หมวดหมู่:การเมืองปรัสเซีย
หมวดหมู่:พ.ศ. 2405
หมวดหมู่:สุนทรพจน์